Stille Nacht

eta|dekstra|«Stille Nacht» en Esperanto kaj germaneADORU 213|300ra

Paca Nokt', ankaŭ Milda nokt', estas unu el la plej popularaj Kristnaskaj kantoj en la mondo. Ĝi estas el la germana tradukita en almenaŭ 320 lingvojn. UNESKO deklaris ĝin en 2011 nemateria kultura heredaĵo.(franca) Douce nuit, sainte nuit» célèbre ses 200 ans place Saint-Pierre, (kun video), Vatican News

En 1816 (dum la t.n. jaro sen somero) la aŭstria vikario Joseph Mohr (1792–1848) germane skribis la tekston de poemo, kies originala komenclinio estas Stille Nacht, heilige Nacht (Trankvila nokto, sankta nokto).

En decembro 1818 la orgeno en la preĝejo de pastro Mohr en Oberndorf paneis. Li bezonis senorgene kanteblan kanton por la Kristnaska meso kaj petis la vilaĝ-lernejestron Franz Xaver Gruber (1787–1863) komponi gitaran melodion por «Stille Nacht». De Oberndorf la kanto eliris en la tutan mondon.

Preskaŭ unu jarcenton poste, en 1914, dum Kristnaska militpaŭzo en la Unua mondmilito, kaj la anglaj kaj la germanaj soldatoj samtempe kantis «Paca Nokt'» en siaj propraj naciaj lingvoj.

De la origine ses strofoj estas plej ofte konataj nur la unua, dua kaj lasta. Oni kutime kantas ilin laŭ la melodi-versio de 1838. La tutan germanan tekston kaj la originalan melodion de 1818 oni trovas en la interreta portalo KRISTANAJ FONTOJ.

 Esperantaj tradukoj 
Ekzistas pli ol dek esperantaj tradukoj de Stille Nacht. Jen la versio de ADORU 213. Ĝin verkis en 1997 la redakta teamo «Kloster Kirchberg», t. e. Adolf Burkhardt, Bernhard Eichkorn kaj Albrecht Kronenberger, kune kun Helmut Rössler, kiel mozaikon el jam ekzistantaj versioj. Jen video-versio.

germane:
Stille Nacht, heilige Nacht!
Alles schläft, einsam wacht
nur das traute, hochheilige Paar.
Holder Knabe im lockigen Haar,
schlaf in himmlischer Ruh,
schlaf in himmlischer Ruh.
Stille Nacht, heilige Nacht!
Hirten erst kundgemacht,
durch der Engel Halleluja
tönt es laut von fern und nah:
Christ, der Retter, ist da,
Christ, der Retter, ist da.
Stille Nacht, heilige Nacht!
Gottes Sohn, o wie lacht
Lieb aus deinem göttlichen Mund,
da uns schlägt die rettende Stund,
Christ, in deiner Geburt,
Christ, in deiner Geburt.esperante:
Paca nokt’, sankta nokt’!
Sonĝas stel’. En malhel’
viglas ame la sankta par’.
Ĉarma knabo kun bukla harar’,
dormu; gardos ĉiel’.
Dormu; gardos ĉiel’.
Paca nokt’, sankta nokt’!
Tra la land’ vibras kant’:
«Ho paŝtistoj, mi diras al vi:
Jen en stalo la beba Mesi’,
Li de l’ mondo Savant’,
Li de l’ mondo Savant’.»
Paca nokt’, sankta nokt’!
Tie ĉi Fil’ de Di’
donas amon el Dia kor’.
Por elsavo nun sonas la hor’:
Krist’ naskiĝis por ni!
Krist’ naskiĝis por ni!
dekstra
laŭvorta traduko:

Trankvila nokto, sankta nokto! Ĉio dormas, solece viglas nur la intima plejsankta paro. Ĉarma knabo kun bukla hararo, dormu en ĉiela ripozo.

Trankvila nokto, sankta nokto! Al paŝtistoj kiel la unuaj proklamita, per la Halelujo de la anĝeloj sonas laŭte de malproksime kaj proksime: Jen Kristo, la Savanto.

Trankvila nokto, sankta nokto! Filo de Dio, ho kiel ridas amo el via Dia buŝo, kiam al ni sonas la sava horo, Kristo, en via naskiĝo.

 Aliaj lingvoj 
 angle: Silent night, holy night
 bosnie: Tiha noć sveta noć
 bulgare: Тиха нощ, свята нощ
 ĉeĥe (1): Tichá noc, svatá noc
 ĉeĥe (2): Tichá noc, přesvatá noc
 ĉine: 平安夜 圣善夜 (Ping'an ye, sheng shan ye)
 dane (1): Glade jul, dejlige jul
 dane (2): Stile nat, heiliga nat
 estone: Püha öö, õnnistud öö
 eŭske (vaske): Haurtxo maite, nola zaude?
 finne (suome): Jouluyö, juhlayö
 france: Douce nuit, sainte nuit
 greke: Άγια Νύχτα, σε προσμένουν
 hawaje: Pō la‘i ē, pō kamaha‘o
 hispane: Noche de paz, noche de amor
 hungare (1): Csendes éj, drága szent éj
 hungare (2): Csendes éj! Szentséges éj!
 indonezie: Malam kudus, sunyi senyap
 irlande (irland-gaele): Oíche chiúin, oíche Mhic Dé
 islande: Heims um ból, helg eru jól
 itale: Astro del Ciel, pargol divin
 japane: きよしこの夜 星はひかり
 kaŝube: Cëchô noc, swiãtëchnô noc
 katalane: Santa Nit! Plácida Nit!
 kimre: Tawel nos dros y byd
 koree: 고요한 밤 거룩한 밤 (Goyohan bam, georukhan bam)
 kroate: Tiha noć, blažena noć
 latine: Alma nox, tacita nox
 latve: Klusa nakts, svēta nakts
 lingale: Butú pi! kamwani!
 litove: Tyli naktis, šventa naktis
 nederlande: Stille nacht, heilige nacht
 norvege (1): Glade jul, hellige jul
 norvege (1, nynorsk): Glade jol, heilage jol
 norvege (2): Stille natt, hellige natt
 perse: شب آرام
 platdiĉe: Still is de Nacht, heilig de Nacht
 pole: Cicha noc, święta noc
 portugale: Noite feliz! Noite feliz!
 retoromane: Clara notg
 rumane: Noapte de vis, timp preasfânt
 ruse (1): Тихая ночь
 ruse (2): Ночь тиха, ночь свята
 serbe: Тиха ноћ
 skote (skot-gaele): Oidhche shàmhach, oidhche naomh
 slovake: Tichá noc, svätá noc
 slovene: Sveta noč, blažena noč
 svahile: Mungu wetu, baba yetu
 svede: Stilla natt, heliga natt
 turke: Sessiz gece, Kutsal gece
 ukraine: Тихая ніч, дивная ніч
 valone: Coete nute, sinte nute
 vjetname: Đêm thánh vô cùng

 Vidu ankaŭ 
 Kapelo de Paca Nokt', memorpreĝeto en Oberndorf
 Kristnaska batalhalto de 1914
 Jaro sen somero

 Referencoj 

 Eksteraj ligiloj 

 Esperanta versio ĉe YouTube, kantata de Clarissa Sabatini
 Esperanta versio ĉe YouTube, kantata de Vicente Valdés Bejarano, kun animacia filmeto
 Esperanta versio ĉe YouTube, kantata de la muzikgrupo Akordo
 Pli ol 10 diversaj esperantaj tradukoj ĉe kantaro.ikso.net
 "Stille Nacht" en pli ol 100 lingvoj

Kategorio:Kristanaj kantoj
Kategorio:Kristnasko